Når du køber et hus, skal du sørge for at få tegnet en husforsikring som skal træde i kraft så snart du får disposition (hvis den er tidligere end overtagelsesdagen) over huset. Det er lovpligtigt at have en husforsikring, der som minimum dækker brand. Dette vil dit pengeinstitut også kræve, såfremt der er lån i ejendommen, og de har sikkerhed i ejendommen.
De fleste husforsikringer dækker brandskade, stormskade, husejeransvar, privat retshjælp, skjult rør- og kabelskade, rådskade, insekt- og svampeskade og stikledningsskade, men dækningsomfanget varierer fra selskab til selskab.